Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 345/12/8810	Spišská Nová Ves, 13.12.2012
EEČ : 2-68-455-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 01. decembra 2011 do 30. júna 2012, v Klenove, okres XXXXX, v XXXXX a inde, ako otec XXXXX, nar. XXXXX, neprispieval riadne a včas na jej výživu, i keď mu táto povinnosť vyplýva z § 62 Zák. o rodine a výška vyživovacej povinnosti mu bola určená rozsudkom  Okresného súdu v Prešove sp. zn. 24P 497/2005 zo dňa 30.05.2006, právoplatným dňa 15.06.2006 tak, že na výživu svojej dcéry má prispievať sumou vo výške 33,19 €, vždy do 15. dňa v kalendárnom  mesiaci vopred k  rukám oprávnenej matky dieťaťa XXXXX, čím mu vznikol dlh na výživnom najmenej v sume 279,20 €,
lebo zanikla trestnosť činu
Odôvodnenie:

Poverený príslušník PZ, Obvodného oddelenia PZ v Gelnici vedie pod sp. zn. ORP-1048/GL-SN-2012 trestné stíhanie proti obvinenému XXXXX pre prečin zanedbania povinnej výživy  podľa § 207 ods. 1 Tr. zák. na tom skutkovom základe, že v dobe od 01. decembra 2011 do 30. júna 2012, v Klenove, okres XXXXX, v XXXXX a inde, ako otec XXXXX, nar. XXXXX, neprispieval riadne a včas na jej výživu, i keď mu táto povinnosť vyplýva z § 62 Zák. o rodine a výška vyživovacej povinnosti mu bola určená rozsudkom  Okresného súdu v Prešove sp. zn. 24P 497/2005 zo dňa 30.05.2006, právoplatným dňa 15.06.2006 tak, že na výživu svojej dcéry má prispievať sumou vo výške 33,19 €, vždy do 15. dňa v kalendárnom  mesiaci vopred k  rukám oprávnenej matky dieťaťa XXXXX, čím mu vznikol dlh na výživnom najmenej v sume 279,20 €.

Po ukončení skráteného vyšetrovania poverený príslušník PZ dňa 14.09.2012 predložil vyšetrovací spis prokurátorovi spoločne s návrhom na podanie obžaloby obvineného.  

	Preskúmaním návrhu povereného príslušníka PZ a na vec sa vzťahujúceho trestného spisu bol  vyšetrovací spis odovzdaný Okresnému súdu v Spišskej Novej Vsi s návrhom na vykonanie mediácie.  

	V rámci mediačného konania na Okresnom súde v Spišskej Novej Vsi, obvinený XXXXX si svoju vyživovaciu povinnosť splnil a dňa 23.11.2012 uhradil oprávnenej XXXXX sumu vo výške 440 €, ako sumu na dlžnom výživnom za obdobie od 01.12.2011 do 30.06.2012. Uvedenú skutočnosť potvrdzuje poštová poukážka, ktorú obvinený XXXXX v rámci mediačného konania predložil.     
	Súčasne nebolo zistené, aby neplatenie výživného malo pre oprávnené dieťa trvalo nepriaznivé následky. 

Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.  

Podľa § 86 písm. a) Tr. zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Vzhľadom na vyššie uvedené bolo potrebné rozhodnúť tak, ako je uvedené vo výroku tohto rozhodnutia.   

Poučenie:
Proti tomuto uzneseniu je prípustná sťažnosť obvineného a poškodeného, ktorá  má odkladný účinok ( § 215 ods. 6 Tr. por. ).Sťažnosť sa podáva orgánu, proti ktorého uzneseniu smeruje a  to do  troch  (3)  dní od oznámenia uznesenia ( § 187  Tr. por. ).

JUDr. Petra Dobranská
prokurátorka